«…Իր վերին աստիճանի պատասխանատվությամբ զգալիորեն տարբերվում է,- կարծիք է հայտնում Հայկուհի Հակոբյանի մասին Մաեստրո Սեդրակ Երկանյանը:- Ոչ մի հանձնարարություն կիստ-պռատ չի անում: Այս առումով շատ գնահատելի է Հայկուհու նվիրումն աշխատանքում: Ես շատ արժևորում եմ իր գոյությունը «Տաղարանում»: Լինի դա անսամբլային գործ, թե մենանվագ,- ինչ էլ հանձնարարում եմ, աշխատում է ուժերի ներածին չափով անել: Այս համերգին կատարվող գործն էլ հանձնարարելուց հետո բավարար էր ընդամենը մի փորձ, մի բացատրություն մատուցելուց հետո արդեն աղջիկը զգալով նվագում է, ոչ թե՝ չոր ու ցամաք: Ինքը պարապել է մտքով, հոգով, պրոֆեսիոնալիզմը ողջ ներդրել է իր կատարման մեջ: Ահա թե ինչու առաջին իսկ բեմական փորձը հաջող էր: Հազվադեպ է լինում, որ փորձերին իր կողմը շրջվեմ՝ դիտողություն անելու»: